Gaman er að segja frá því að heilsueflandi samfélag og lögreglan á Seyðisfirði voru í samvinnu síðast liðið vor og haust varðandi umferðareftirlit við grunnskólann á Seyðisfirði . Að því loknu gefur lögreglan frá sér eftirfarandi mat á umferðarmenningu bæjarbúa . Lögreglan fór í haust að sinna morguneftirliti við grunnskólann , framhald frá vori 2019 , og varð þess áskynja að umferðarmenning þar hefur batnað verulega og erum við ánægð með það . Það heyrir orðið til undantekninga ef börnum er hleypt út úr bílum þannig að þau þurfi að fara yfir götuna til að komast í skólann . Lögreglan vill benda á þá augljósu staðreynd að afskaplega lítil slysahætta skapast við skólann ef foreldrar / skutlarar haga skutlinu þannig að barnið þurfi ekki að þvera umferðargötu framan við skólann , sérstaklega í myrkrinu sem umlykur morgnana þessa dagana . Við höfum líka orðið þess vör að bílbelti , börn í bílstól / bílbelti hefur snarskánað , heyrir nú til undantekninga og á ekki að sjást . Þannig að ef við drögum þetta saman og ræðum umferðarmenningu á Seyðisfirði er lögreglan mjög sátt við bæjarbúa sem aka um af varkárni , sýna tillitssemi og eru yfirleitt til fyrirmyndar .